**УТВЪРДИЛ:**

**ЙОРДАНКА ГОЧЕВА**

**ДИРЕКТОР НА**

**ОД „ЗЕМЕДЕЛИЕ”**

**ГР. КЪРДЖАЛИ**

# П Р О Т О К О Л

 **от работата на комисия, назначена със Заповед №КЖ-159/28.11.2016 г. на директора на ОД „Земеделие” гр. Кърджали, със задача да разгледа, оцени и класира постъпилите оферти в срок, за участие в процедура за възлагане на обществена поръчка на стойност по чл. 20, ал. 3 от ЗОП, чрез събиране на оферти с обява, с предмет: „Доставка на течни горива за нуждите на Областна дирекция „Земеделие” гр. Кърджали и нейните териториални звена”**

Днес, 28.11.2016 г., от 09:00 часа, в сградата на ОД „Земеделие” гр. Кърджали, на основание заповед №КЖ-159/28.11.2016 г. на директора на ОД „Земеделие” гр. Кърджали, комисия в състав:

 **Председател:** Огнян Колев Иванов – директор на Д „АПФСДЧР” при ОД „Земеделие” гр. Кърджали

 **Членове:** 1. Веселина Искренова Аланова – гл. юрисконсулт в Д „АПФСДЧР” при ОД „Земеделие” гр. Кърджали.

 2. Мария Христова Карталова – ст. счетоводител в Д „АПФСДЧР“ при ОД „Земеделие” гр. Кърджали

 на основание чл. 192 от ЗОП, във връзка с чл. 97, ал. 4 от ППЗОП, се събра със задача да разгледа, оцени и класира постъпилите оферти в срок, за участие в процедура за възлагане на обществена поръчка на стойност по чл. 20, ал. 3 от ЗОП, чрез събиране на оферти с обява, с предмет: **„Доставка на течни горива за нуждите на Областна дирекция „Земеделие” гр. Кърджали и нейните териториални звена”.**

С обява с изх. №3/14.11.2016 г. на директора на ОД „Земеделие” гр. Кърджали за възлагане на обществена поръчка на стойност по чл. 20, ал. 3 от ЗОП, чрез събиране на оферти с обява е определен срок за подаване на оферти за участие до 21.11.2016 г., 17:30 часа. В определения срок за подаване на оферти, в деловодството на ОД „Земеделие” гр. Кърджали е постъпила 1 /един/ брой оферта, а именно:

* Оферта с вх. №1/21.11.2016 г., 09:43 часа от „Петрол” АД, гр. София, бул. „Черни връх” №43.

На основание чл. 188, ал. 2 от ЗОП, срокът за получаване на оферти е удължен, тъй като в първоначално определения са получени по-малко от три оферти. На основание чл. 96, ал. 3 от ЗОП е публикувана информация в Портала за обществени поръчки на Агенцията по обществени поръчки с уникален номер 9058882, в която е посочен удължения срок, а именно до 17:30 часа на 25.11.2016 г.

В допълнително определения срок, в деловодството на ОД „Земеделие” гр. Кърджали не са постъпили оферти.

Съгласно разпоредбата на чл. 188, ал. 3 от ЗОП, след изтичане на удължения срок, получените оферти се разглеждат и оценяват, независимо от техния брой.

Комисията започна работа, след като Добринка Инджова – старши експерт в ОД „Земеделие” гр. Кърджали с подписване на приемо-предавателен протокол предаде на председателя на комисията постъпилата оферта.

**I**.Председателят на комисията откри заседанието.

**1**. След запознаване със списъка на участниците подали оферти, всички членове на комисията подписаха декларации по чл. 103, ал. 2 от ЗОП.

**2.** На заседанието на комисията не присъства представител на участника.

**II.** Комисията пристъпи към отваряне на подадената оферта.

Участник №1: Оферта с вх. №1/21.11.2016 г., „Петрол” АД е подал офертата си в запечатан, непрозрачен плик с ненарушена цялост. Председателят на комисията отвори офертата и разгледа представените от участника документи, при което установи, че последният е представил пълния набор от изискуеми документи, съгласно обявата и документацията за участие.

Предвид разгледаните документи и направените констатации комисията **РЕШИ:**

Допуска до следващ етап от провеждане на процедурата, а именно отваряне и разглеждане на ценовото предложение на участника:

* „Петрол” АД с оферта с вх. №1/21.11.2016 г.

**III.** Разглеждане на ценовото предложение на допуснатия участник в обществената поръчка.

1. „Петрол” АД е предложил да изпълни поръчката съобразно условията на обявата, както следва:
* Бензин – 2.00 % (две цяло и нула десети процента) отстъпка.
* Дизел - 2.00 % (две цяло и нула десети процента) отстъпка.

След като разгледа ценовото предложение на участника, комисията констатира, че същият отговаря на предварително обявените условия на Възложителя.

**IV.** Комисията класира участника, съгласно обявените в документацията за участие в обявлението за обществена поръчка критерий „най-ниска цена”, както следва:

На първо място:

**„Петрол” АД, ЕИК 831496285, със седалище и адрес на управление: гр. София, бул. „Черни връх” №43, представлявано от Милко Константинов Димитров и Георги Иванов Татарски, чрез пълномощника Златина Игнатова Юрукова – Цанкова.**

Предвид гореизложеното, комисията предлага за изпълнител на обществена поръчка с предмет: **„ Доставка на течни горива за нуждите на Областна дирекция „Земеделие” гр. Кърджали и нейните териториални звена”**, да бъде избрано, класираното на първо място търговско дружество, а именно: **„Петрол” АД, ЕИК 831496285, със седалище и адрес на управление: гр. София, бул. „Черни връх” №43, представлявано от Милко Константинов Димитров и Георги Иванов Татарски, чрез пълномощника Златина Игнатова Юрукова – Цанкова.**

На основание чл. 97, ал. 4 от ППЗОП, комисията представя на възложителя за утвърждаване протокола от разглеждането, оценката и класирането на участниците. След утвърждаването му, в един и същ ден се изпраща на участниците и се публикува в профила на купувача.

Заседанието на комисията приключи в 11:00 часа.

**Комисия:**

**Председател:**  /п/

 **/О. Иванов/**

**Членове:**

1. **/п/**

 **/В. Аланова/**

1. **/п/**

 **/М. Карталова/**